《留别临清诸宗戚之客寓者》
明代·程敏政

北去南来第几番，每劳贤辈候清源。登舟一见非生客，把酒相看即故园。

寒水渐消城外闸，短亭遥枕路旁原。王程未发闻津鼓，坐拂溪藤写赠言。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。